Az olasz ”Örök szerelem” Oroszországban - Hírek - Kultúra - Oroszország Hangja
Fotó: Armen Apreszjan
Az éles sarkok és egyenes vonalak Massimiliano Robino vásznain harmonikusan összeolvadnak a lágy, lekerekített átmenetekkel. A művész vonalzóval és körzővel közelíti meg az üres vásznat és hálót hoz létre egyszerű geometriai formákból. A barokk kort idéző zenére a figurák átváltoznak, színt és méretet kapnak. Így születnek a csodálatos világok.
„Amikor elkezdek a képen dolgozni, magam sem tudom, hogy mi fog sikerülni a végére, - mesélte az Oroszország Hangjának Massimiliano Robino. – A vásznon megjelenő egyszerű vonalak segítenek a harmonikus tér és a tökéletes formák megteremtésében. A szín pedig csupán kiegyenlíti ezt a harmóniát”.
A moszkvai AD ARTE galériában bemutatott alkotások a művész legfrissebb művei. Ahogy Massimiliano Robino mondja, sikerült kidolgoznia egy saját stílust, amelyet ”projekcionizmusnak” hív. A művész munkáinak középpontjában az a vágy áll, hogy tiszta geometriai formák által bemutassa a világnézeti koncepciók sokféleségét. A művész beismerése alapján a munkássága ezoterika, teljes harmónia és egyensúly.
Néha úgy tűnik, mintha Robino művei kissé agresszívek lennének: baljósnak tűnhet a munkáiban található túl sok éles szög. Az ellenséges érzést azonban finom és színes megoldással egyenlíti ki: az olasz festő nem használ tiszta színeket, helyette finom árnyalatú kék és zöld színt alkalmaz, teret hagyva a néző fantáziájának.
A műveit Massimiliano Robino szándékosan aláírás nélkül mutatja be, az alkotások címeit nem láthatják a kiállítás megtekintői, csupán az expozíció közös megnevezése ismert. Így a nézőnek lehetősége nyílik arra, hogy maga válhasson az egyik illetvemásik alkotás szerzőjévé, gyakorlatilag a festő segédjévé.
A moszkvai kiállíáson első alkalommal mutatják be Robino világító tükör-installációit. A tükör az örökkévalóság ősi jelképe, amely lehetővé teszi, hogy megerősítse munkái filozófiai jelentését: a végtelen és a halhatatlanság, ami csupán látható a vásznon, az itt kézzel foghatóvá válik.